Teletubbies

Teletubbies (prononco per simplaj literoj ) estas brita televida serio celata al antaŭ-lernejaĝaj infanoj, produktita de 1997 ĝis 2001 de brita firmao Ragdoll Productions.

La rolfiguroj estas kvar diverskoloraj, proksimume bebo-similaj estaĵoj, ludataj de plenkreskaj aktoroj en vasta plenkorpa kostumo. Ili estas:
 Tinky Winky, violkolora, vira
 Dipsy, verda, vira
 Laa-Laa, flava, ina
 Po, ruĝa, ina

Aliaj personoj inkludas la Noo-noo (iu polvosuĉilo kun propra vivo). La suno estas reprezentita de la vizaĝo de bebo.

Dum la epizodoj, la figuroj interagas inter si per ludoj, gajaj kaj mallerte faritaj dancoj, per gestoj kaj per silaboj similaj al tiuj kiujn elprovas beboj kiuj eklernas paroli. La intelekta nivelo de la interagoj estas absolute malalta, kuracisto aŭ psikologo juĝus ke idiotisma. Sed ĝuste tiu "bebeca" karaktero kaŭzas la furoron de la epizodaro: La serio estis kaj estas montrata en multaj landoj ĉirkaŭ la mondo.

 Keletapit 
Keletapit estas el Teletubbies, finne Teletapit, parodio, kiun la grupo Alivaltiosihteeri faris en finnlanda televido kaj radio en fino de 1990-aj jaroj kaj kiu rakontas pri keletappi-oj Kele (el la vorto perkele, "diablo"), Tana (el la vorto saatana, "satano"), Tu (el la vorto vittu, "damnita") kaj Sviddunääs ("adiaŭ"). Keletappi-oj drinkas kaj tabakas, tute malsame ol Teletubbies. Kele en televido estas aktorata per Jyrki Liikka, Tana per Paso Heikura kaj Sviddunääs per Simo Frangén. En la "ventra televido" estas parto el inter finnoj tre konata avangarda filmo de la aktoro kaj reĝisoro Mikko Niskanen. Anstataŭ la infano, en la suno estas prezidanto Urho Kekkonen. Kele estas flava kaj ofte ricevas koleregon. La parodio kompreneble celas esti tre provoka, male kaj tre kontraste al la preskaŭ kretene naiva originalo, kiu volas imiti la balbutadon kaj serenan temperamenton de beboj kiuj ĵus ekposedas la unuajn silabojn kaj vortojn.specimena filmeto pri la finna provoka parodio en la retejo Jutubo

 Titolo de la serio tra la mondo 
 Araba: تليتبيز
 Bulgara: Телетъбис
 Ĉina: 天線寶寶 aŭ 天线宝宝 (pinjine tiānxiànbǎobǎo)
 Estona: Teletupsud
 Finna: Teletapit
 Franca: Les Télétubbies
 Greka: Τελετάμπις 
 Hebrea: טלטאביז
 Hindia: टॅलीटबीज़
 Hungara: Teletabik
 Islanda: Stubbarnir
 Japana: テレタビーズ
 Kartvela: ტელეღიპუცები
 Korea: 꼬꼬마 텔레토비 
 Kroata: Teletubbiesi
 Latva: Teletūbiji
 Litova: Teletabiai
 Norvega: Teletubbiene
 Persa: توپولوها
 Pola: Teletubisie
 Rusa: Телепузики 
 Serba: Телетабиси 
 Slovaka: Telebajski
 Taja: เทเลทับบี้
 Turka: Teletabiler
 Ukraina: Телепузики

 Referencoj 

 Eksteraj ligiloj 


Kategorio:Britaj televidaj serioj
Kategorio:Infanaj televidaj serioj
Kategorio:Fabelaj estuloj
Kategorio:Fikciaj specioj kaj rasoj
Kategorio:Televidaj programoj de BBC